# Heroes of Might and Magic III

### от Уикипедия, свободната енциклопедия

Heroes of Might and Magic III (известна и като HoMM3 или Heroes 3) е компютърна походова стратегия създадена за Windows от „New World Computing“. Играта излиза през 1996 г., а през 1999 г. от „Loki Software“ е пусната версия за Линукс. Тя е третата игрална версия от поредицата Heroes of Might and Magic и има няколко различни варианта: „Restoration of Erathia“, „Armagedon's Blade“(първи експанджън), „Shadow of Death“(втори експанджън), както и неофициалното направено от руски програмисти продължение „Wake of Gods“ (позната още като HoMM 3,5). През 2000 г. излиза официалната самостоятелната поредица Heroes Chronicles състояща се от 6 части - „Clash of the Dragons“, „Masters of the Elements“, „Conquest of the Underworld“, „Warlords of the Wastelands“, „The Fiery Moon“ и „The World Tree“. През 2001 г. в САЩ излизат още две части - „Revolt of the Beastmasters“ и „The Sword of Frost“ (под общото заглавие „Тhe Final Chapters“). Heroes 3 е призната за най-добрата походова стратегия не само сред поредицата Heroes of Might and Magic, но и сред всички останали.

В играта се контролират герои, които могат да пренасят армия, да я използват срещу скитащи чудовища и други герои, да събират ресурси и предмети (артефакти) и да превземат замъци. Играта разполага с голям брой бойни единици, магии и предмети, няколко раси, различни класове герои, единици и т.н. В HoMM3 могат да се прилагат различни бойни тактики. Бойното поле представлява мрежа от шестоъгълници, върху която могат да се движат бойните единици.

Ресурсите в играта са общо седем - злато, дърво, руда, живак, сяра, кристал и скъпоценни камъни. Златото е универсално и се използва навсякъде. Дървото и рудата са основни ресурси и участват в почти всеки строеж на сграда. Останалите четири ресурса се използват за по-мощни бойни единици и магическото братство. Ресурси се събират главно от мини разпръснати по картата, но има и други начини-търговия, специални сгради и уменията на някои герои.

Взето от „http://bg.wikipedia.org../../../h/e/r/Heroes_of_Might_and_Magic_III_ab26.html“.

Категории: Heroes of Might and Magic

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Nederlands
- Polski
- Русский
- Svenska
- 中文